Hva har jeg gjort for å fortjene dette?

Hva har jeg gjort for å fortjene dette?, (originaltittel: ¿Qué he hecho yo para merecer esto?) er en spansk spillefilm fra 1984 regissert av Pedro Almodóvar, med Carmen Maura, Ángel de Andrés López, Chus Lampreave og Verónica Forqué i hovedrollene.

Handling 
Gloria, en nedtrykt husmor, bor sammen med ektemannen Antonio, sin svigermor og to sønner i en liten og overfylt leilighet. I tillegg til å ta vare på hjemmet og familien sin, jobber Gloria også som vaskedame for å få endene til å møtes. Men ekteskapet hennes med Antonio, en drosje-sjåfør, har problemer. Femten år tidligere, i Tyskland, jobbet Antonio som sjåfør for Ingrid Muller, en tysk sangerinne som han hadde en kort affære med. Hans eneste minner om forbindelsen deres er et signert fotografi og en kassett av sangen hennes Nur nicht Aus Liebe Weinen som han stadig spiller - men som Gloria misliker. Antonios tjenester for Ingrid innebar å kopiere brev som hun angivelig hadde mottatt fra Adolf Hitler personlig. I drosjen sin møter Antonio en forfatter ved navn Lucas, og han foreslår at de forfalsker Hitlers dagbøker i håp om å tjene veldig mye penger.

Han har også en bok med Ingrids memoarer, som blant annet inneholder brev fra Hitler som Antonio hjalp til med å forfalske. Antonio prøver å lære en av sønnene sine kunsten å lage forfalskninger. Den yngste sønnen hennes, Miguel - som nå er tolv år gammel - sover rundt med eldre menn. Når Gloria konfronterer Miguel og forteller ham at hun vet at han har sex med eldre menn (inkludert venner av far sin) og Glorias eldste sønn, Toni på fjorten år, ønsker å begynne som bonde. Han forsøker å tjene nok penger til å kjøpe sin egen gård, ved å selge heroin. Bestemoren deres, som er avhengig av brus, ønske å returnere til sin egen hjemby. Glorias bestevenner er hennes to naboer: Cristal (en prostituert) og Juani. Men Juani, er en bitter kvinne besatt av renslighet. Men Juanis datter, Vanessa, har Psykokinese-krefter, som hun bruker til å ødelegge leiligheten deres. Glorias liv har blitt mer og mer uutholdelig. Hun har ikke noe håp, ingen penger, ingen muligheter i livet.

Men det er Gloria som er nødt til å betale for leiligheten deres, fjernsynet og telefonen, elektrisitet og dagligvarer. Stadig mer desperat etter å finne ekstra penger for å betale regningene, blir hun tvunget til å skaffe seg enda en jobb. Gloria er ikke i stand til å betale for Miguels tannlege-behandling. Hun nøler ikke med å la Miguel bo hos tannlegen, en pedofil. Miguel godtar også når visse materielle betingelser blir oppfylt. Når Gloria ble nektet å få beroligende midler av en farmasøyt fordi hun mangler resept, vender hun hjem hvor hun havner i en konflikt med Antonio. Han slår henne, men når Gloria slår ham i hodet faller han og slår nakken mot vasken - og han dør momentant av skadene. Toni og bestemoren forlater deretter Madrid, for å reise til landsbyen hennes. Etterlatt på egen hånd vurderer Gloria å begå selvmord.

Medvirkende 
 Carmen Maura som Gloria
 Ángel de Andrés López som Antonio, Glorias ekteman, drosjesjåfør
 Juan Martínez som Toni, deres 14-årige sønn
 Miguel Ángel Herranz som Miguel, deres 12-årige sønn
 Chus Lampreave som Bestemor, Antonios mor som bor hos dem
 Verónica Forqué som Cristal, prostituert som bor i samme blokk
 Kiti Mánver som Juani, kjolemakerske som bor i samme blokk
 Sonia Hohmann som Vanessa, Juanis telekinetiske datter
 Gonzalo Suárez som Lucas Villalba
 Amparo Soler Leal som Patricia
 Katia Loritz som Ingrid Müller 
 Luis Hostalot som Polo: politimann med ereksjonssvikt
 Javier Gurruchaga som pedofil tannlege
 Cecilia Roth som kvinne i TV-reklame
 Pedro Almodóvar som Playback 'La bien pagá'
 Tinín Almodóvar som bankansatt
 Carlitos som øglen Dinero ("penger")

Referanser

Eksterne lenker 
 

Spanske dramakomedier
Spanskspråklige filmer
Filmer fra 1984
Satiriske filmer